Articolul de pe ziare.com !

**Manipulare grosolană a deputatului Emanuel Ungureanu ?**

Oare chiar NU pot fi oprite discreditările si improscarea cu noroi a intelectualilor români ?

Cumva domnul deputat Ungureanu ar dori să vadă plecati toti medicii si profesionistii din această tară?

Experienta mea profesională, atât ca medic, cât si număr de ani lucrati in cercetare clinică (peste 23 de ani) dacă este comparată cu a altora, si nu doresc să jignesc pe nimeni cu functii de conducere, atrage atentia ! Si atunci, ce nu vă convine domnule Ungureanu ? Oare faptul ca de-a lungul ocupării pozitiei de Coordonator la Directia de Studii Clinice din Agentia Natională a Medicamentului si a Dispozitivelor Medicale din România, firmelor de consultantă cu diverse interese le-a scăzut cumva cifra de afaceri ? Credeti că dacă mi-ati facut reclamatia la ANI pentru motive inchipuite, mă impresionati ? Se spune că aveti peste 15 procese pe rol pentru discreditări inchipuite ! Dacă este adevărat, mă intreb, cum puteti plăti aceste procese ? Probabil vă este foarte greu, dar cu sigurantă, o faceti din banii personali, munciti cinstit de dumneavoastră, nu ?

Vă place să stricati imaginea oamenilor capabili ? Ce vă deranjează acum, de m-ati pomenit in Comisia de audieri de specialitate pentru desemnarea noului guvern ? Vă deranjează că am muncit nopti si zile si aproape singură (pe partea clinică) am reusit să eliberez pentru pacientii romani chiar si 19 studii clinice intr-o lună ? In timp ce patru colegi intr-o lună reauseau să facă 8 sau 12 ?

Iar ne vorbiti de Valcov ? Nu ati inteles sau vă prefaceti că nu intelegeti că nu l-am cunoscut niciodată ? Cititi cu atentie Dreptul la replică pe care nu ati vrut să il preluati! Si opriti-vă la partea unde intreb : de unde a filmat Realitatea TV evenimentele impotriva Ordonantei 13, cand intrările in blocurile din Piata Victoriei erau blocate de jandarmi !

Este surprinzător că un Vicepresedinte al « Comisiei de sănătate si familie » din Camera Deputatilor nu stie cine este Presedintele actual sau cine a fost Presedinte la Casa de Asigurări de Sănătate a Municipiului Bucuresti anii trecuti ! Cred că informatiile se găsesc si pe net ! Intersati-vă si veniti cu informatii corecte ! Sau, cumva, in mod deliberat lansati acum informatii false si despre CASMB ? Ati dori să sprijiniti si acolo pe cineva anume ? Si vă este teamă că ar putea fi pus altcineva ? Pregătiti cumva vreun teren pentru alte discreditări ?

Numirea in comitetele de la EMA (Agentia Europeană a Medicamentului) este intocmită de către decidentii in functie ! O au toti colegii mei din Agentie care merg la EMA, căci asa se face la Agentia Europeană a Medicamentului - fiecare Stat Membru al Uniunii Europene isi numeste reprezentantii!

Inteleg că in cadrul audierilor din Parlamentul Romaniei ati pomenit si numele doamnei dr. Roxana Stroe, Presedinte a Agentiei Nationale a Medicamentului si a Dispozitivelor Medicale din Romania. Doamna Dr. Stroe a fost si dumneaei numita la EMA de acelasi presedinte, domnul Sisu, care m-a numit si pe mine ; numai că pe dumneaei a numit-o intr-o functie mai inaltă (nu stiintifică ca cea din Comitetul de Terapii Avansate in care sunt eu) : a numit-o in functia de Altern in Management Board-ul Agentiei Europene a Medicamentului, adică, a numit-o chiar inlocuitoarea dumnealui. Si tot domnul Sisu a prelungit si numirea doamnei Dr. Stroe la PRAC (Pharmacovigilance Risk Assessment Committee), tot la EMA. Vreti să insinuati că si doamna Presedinte Dr. Roxana Stroe este cumva omul lui Valcov ? Gânditi cam urât despre noi, domnule deputat!

La CAT, adică in Comitetul de Terapii Avansate de la EMA unde sunt, mă potrivesc foarte bine cu colegii din alte state membre pentru că am lucrat pe două continente in cercetarea DC-CIK (dentritic cell citokine induced killer), NK Therapy (Natural Killer Therapy), CAR-T cell (chimeric antigen receptor T cell) pe boli hematologice si tumori solide, dar mai ales, pentru faptul că doresc să aduc in România, **pentru pacientii români**, studii clinice pe care să le putem evalua, pe acest tip de molecule ! Ce faceti dumneavoastră ca Vicepresedinte in «Comisia de sănătate si familie»  din Camera Deputatilor pentru pacientii români, care au nevoie de studii clinice pe terapii genice si pe molecule care fac parte din categoria terapiilor avansate ? Mă discreditati pe mine care am 23 de ani de experientă in cercetare clinică ?

Profitati cumva de pozitia pe care o aveti doar pentru a denigra oamenii care chiar pot să facă ceva ?

V-as multumi să mă sustineti, căci eu, in comisia de CAT la EMA, printre multiplele activităti stiintifice, incerc să identific variantele pe care le putem avea si le putem dezvolta pentru a aduce aceste terapii si in România ! Pentru că sunt foarte multe studii clinice pe aceste terapii avansate, iar România este evitată !

La 2 zile după articolele defăimatoare publicate de dumneavoastră (nu aveam facebook pe vremea ceea, dar am inteles că este necesar să imi fac), pe 16 ianuarie 2020, am trimis Dreptul la replică - la comentariile defăimătoare si dezonorante făcute, si, după ce l-am trimis către câteva publicatii care preluaseră acuzatiile dumneavoastră, am aflat cu stupoare, că mi-a fost retrasă functia de coordonare din Directia de Studii Clinice. Dar dumneavoastră, se pare că, ati stiut cu 2 zile inainte să aflu eu si… chiar cu o zi inainte să existe documentul semnat ! Cum ati reusit această performantă ? Ati ghicit in stele că se va intâmpla ? Nu am primit nici in ziua de azi motivul, căci dacă s-ar fi tinut cont de rezultate si de transparentă, s-ar fi observat că reusisem intr-un timp scurt si cu multe eforturi, să aduc această Directie de Studii Clinice pe un fagăs normal pentru pacientii care asteptau de ani de zile molecule noi !

Acum, după numai 2 sedinte la Comitetul de Terapii Avansate din cadrul Agentiei Europene a Medicamentului (căci numirea mea din iunie 2019 a zacut  intr-un sertar 6 luni de zile), văd că iar veniti cu ceva, cu alte denigrari… Ca să ce ? Ca să convingeti decidentii să imi retragă numirea si de acolo ? Pe ce motiv ? Pe cine deranjez asa de mult ? Si de ce ? Pentru că am dat drumul la studii clinice fără să trimit sponsorii, adică companiile farmaceutice sau CRO-urile către vreo firmă de consultantă ? Cum s-ar putea numi oare ceea ce faceti ? Cumva o manipulare a opiniei publice ? Pentru cine ati face asta tocmai dumneavoastra care ar trebui sa apărati pacientii români, precum si medicii si profesionistii din sistemul de sănătate ? Că doar ne reprezentati in Camera Deputatilor… !

Sunt mai mult decât surprinsă că eu, un om normal, insignifiant, cunoscut doar de pacientii si studentii mei, precum si de colaboratorii pe cercetare din Europa, China si SUA, care nu am făcut niciodată politică, am devenit dintr-o dată subiect de discutie in Comisia de audiere din Parlament, la intrebarea as spune malitioasă, pusă domnului Ministru al Sănătătii, care nu are nicio legătură cu numirea mea la EMA ! WOW ! Am devenit chiar asa de importantă ? Când s-a intamplat asta ? Oare când am depus CV-ul pentru pozitia de Presedinte al Agentiei Nationale a Medicamentului si a Dispozitivelor Medicale din Romania, Agentie care coordonează un buget de mai multe miliarde de euro ? Sau când am reusit intr-un timp atât de scurt, circa 8 luni, să reduc intârzierile uriase din Directia de Studii Clinice, de la 2013, ajungand la aprilie 2019 ?

Stiati că aveam un plan să aduc in 2 luni si jumătate, adică pană in martie 2020, studiile clinice la un backlog de doar 2 luni fată de intarzierile pe care le-am intâlnit când am venit in Agentie ? Stiati că am reusit să finalizez evaluarea unui studiu clinic pe mastocitoză, in conditiile in care o persoana căreia nu ii mai pomenesc numele si care « ingropase » aproape desfăsurarea studiilor clinice din Romania, a vrut să il respingă (desi Franta il aprobase), iar pe mastocitoză nu exista niciun tratament ? M-ati mai blama atâta domnule Ungureanu dacă ati avea mastocitoză ? Dar dacă ati avea nevoie de o terapie genică si v-ati pune toate sperantele in Agentia Natională a Medicamentului pentru a intra intr-un studiu clinic ?

Lăsati specialistii din sistemul de sănătate să isi facă treaba si comportati-vă la nivelul titlului de Vicepresedinte al « Comisiei de sănătate si familie » din cadrul Camerei Deputatilor pe care l-ati primit ! Asteptăm propuneri legislative constructive pentru imbunătirea sistemului de sănătate din Romania, veniti cu proiecte europene pentru sustinerea si imbunătătirea stării de sănătate a pacientilor români, veniti cu lucruri pe care puteti să le faceti având in vedere pozitia care vi s-a dat ! Am inteles de curând că nu sunteti doctor ! Iar eu vă intrebam in Dreptul la replică dacă sunteti medic specialist sau medic primar… Hmm! Nu cred ca blamând medicii si specialistii care au avut curajul si dorinta de a rămâne in România si nici filmând o găleată murdară si o toaletă dezafectată vă ridicati la nivelul pozitiei pe care o ocupati ; cu sigurantă sunteti capabil de mai mult !